stanford-oval/wikipedia huggingface dataset:
פלס בנאים
מבנה > הנוזל שבתוך השפופרת

השפופרת מלאה בנוזל צבוע, בדרך כלל נוזל כוהלי כגון אתנול, ומעט אוויר, כך שנוצרת בנוזל בועת אוויר. הנוזל נצבע בגווני צהוב או ירוק כדי שיהיה קל לראות את בועת האוויר. לאתנול נקודת קיפאון נמוכה, (114°C-), שמונעת את פיצוץ השפופרת עקב קיפאון של הנוזל באזורים קרים. יתרון נוסף בבחירת נוזל כוהלי הוא צמיגותו הנמוכה שמביאה לתנועה מהירה יחסית של בועת האוויר בתגובה לשינוי תנוחת הפלס.
אופן השימוש

על גבי השפופרת מסומנים קווי עזר שביניהם בועת האוויר תימצא כאשר המשטח שאליו צמוד הפלס מאוזן.
ראו גם

פלס לייזר
פול קסאני

פול קסאני (בצרפתית: Paul Kessany; נולד ב-16 במרץ 1985) הוא כדורגלן עבר גבונזי ששיחק בעמדת הקשר האחורי.
קריירת מועדונים

קסאני, התחיל את הקריירה שלו במחלקת הנוער של אוויזו המקומית, ממנה עבר לקבוצת USM ליברוויל. בעונת 2002, היה שותף לזכייה של הקבוצה בדאבל.
בקיץ 2006, קסאני חתם ברובי מהליגה החמישית בספרד. בינואר 2007, קסאני חתם בזסטפוני מליגת העל הגאורגית.
בינואר 2009, קסאני חתם בעירוני קריית שמונה מליגת העל. ב-24 בינואר, קסאני ערך את הופעת הבכורה שלו בקבוצה הבוגרת בתיקו 0-0 נגד מכבי פתח תקווה. בסיום העונה, ירדה קריית שמונה לליגה הלאומית וקסאני עזב את המועדון.
בקיץ 2009, קסאני חתם באיסטרס מהליגה השנייה בצרפת.
בקיץ 2011, קסאני חתם בהפועל רמת גן מהליגה הלאומית, במדיה רשם 23 הופעות בליגה וכבש שער אחד.
בקיץ 2012, קסאני חזר לגבון ושיחק במנגאספורט, אובמיליה ליברוויל ו-105 ליברוויל.
קריירה בינלאומית

ב-12 באוקטובר 2002, קסאני ערך את הופעת הבכורה בנבחרת גבון בהפסד 2-0 לסיירה לאון. קסאני, השתתף עם הנבחרת בגביע אפריקה לאומות 2010.
תארים

הגביע הגאורגי: 2007/2008
ליגה לאומית: 2011/2012
פיירבנקס

ערך זה עוסק בעיר באלסקה. אם התכוונתם למשמעות אחרת, ראו .
| --- | --- |
אזור העיר התחתית של פיירבנקס
אזור העיר התחתית של פיירבנקס
 מדינה:  ארצות הברית ארצות הברית
 מדינה:  אלסקה אלסקה
 מחוז:  מחוז פיירבנקס נורת' סטאר
 ראש העיר:  David Pruhs
 תאריך ייסוד:  1903
 שטח:  84.6 קמ"ר
 גובה:  136 מטרים
 אוכלוסייה:  ‏
  ‑ בעיר:  32,515 (2020)
  ‑ במטרופולין:  100,605 (2020)
  ‑ צפיפות:  379.7 נפש לקמ"ר (2010)
 קואורדינטות:  64°50′37″N 147°43′23″W﻿ / ﻿64.843611111111°N 147.72305555556°W﻿ / 64.843611111111; -147.72305555556 
 אזור זמן:  UTC -9
 ci.fairbanks.ak.us
  מפת מיקום  מפה מפורטת   (למפת אלסקה מוגדלת) ג'ונו אנקורג' סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפיירבנקס(למפת אלסקה רגילה) ג'ונו אנקורג' סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורפיירבנקס   tabBackground:;tabBorder:#aaa;defaultTab:0;
פיירבנקס (באנגלית: Fairbanks) היא עיר במדינת אלסקה שבארצות הברית. פיירבנקס היא העיר השנייה בגודלה מבחינת אוכלוסייה באלסקה. על פי נתוני לשכת מפקד האוכלוסין של ארצות הברית, אוכלוסיית העיר מונה 32,515 תושבים נכון לשנת 2020. אזור המטרופולין של פיירבנקס, בו מתגוררים 100,605 תושבים (נכון ל-2020), נמצא כ-190 קילומטרים מהחוג הארקטי והוא אזור המטרופולין הצפוני ביותר בארצות הברית.
העיר נקראת על שם צ'ארלס וורן פיירבנקס, סגן הנשיא ה-26 של ארצות הברית.
היסטוריה

קפטן אי. טי. ברנט ייסד את פיירבנקס באוגוסט 1901. במהלך דרכו להקים סניף מסחר בעיר טנאקרוס שבאלסקה, ספינת הקיטור שבה נסע התקלקלה לאחר ניסיון ניווט במים רדודים. עשן שיצא מהמנועים משך מחפשי זהב שהיו באזור לספינה, שם פגשו את ברנט, מחפשי הזהב שכנעו את ברנט להקים את סניף המסחר שם. מאוחר יותר העיר נקראה על שמו של צ'ארלס וורן פיירבנקס, סנטור רפובליקני מאינדיאנה שמאוחר יותר גם היה סגן נשיא ארצות הברית ה-26 ושירת בתפקיד זה בקדנציה השנייה של תאודור רוזוולט.
פיירבנקס סבלה בששת העשורים הראשונים להיווסדה ממספר שיטפונות, החל מגשמים כבדים שגרמו להצפות ועד לגשמים עזים וגושי קרח במהלך האביב. הגשר הראשון שחצה את נהר צ'נה היה מבנה עץ שנבנה בשנת 1904. ב-14 באוגוסט 1967, לאחר גשמי שיא חסרי תקדים, נהר צ'נה החל לעלות על גדותיו והציף כמעט את כל העיר בן לילה. תוצאות האסון הובילו בסופו של דבר ליצירת פרויקט בקרה ולבניית סכר מוס קריק בנהרות צ'נה.
דמוגרפיה

על פי מפקד האוכלוסין של ארצות הברית, נכון לשנת 2000 היו בעיר 30,224 תושבים ו-11,075 משקי בית. 66.67% מהתושבים הם לבנים, 11.15% אפרו-אמריקאים, 9.91% אינדיאנים, 2.72% אסיאתים ו-2.45% מגזע אחר ו-6.57% משני גזעים או יותר.
ההכנסה החציונית למשק בית בעיר הייתה $40,577 וההכנסה החציונית למשפחה הייתה $46,785. ההכנסה החציונית לגברים הייתה $30,539 לעומת $26,577 לנשים. ההכנסה לנפש הייתה $19,814. בערך 7.4% מהמשפחות ו-10.5% מהאוכלוסייה היו מתחת לקו העוני, מהם 11.6% מתחת לגיל 18 ו-7.0% מגיל 65 ומעלה.
גאוגרפיה

העיר ממוקמת על החוף הצפוני והדרומי של נהר צ'נה (Chena River), בקרבת המפגש של הנהר עם נהר הטאנאנה (Tanana River), אשר נשפך לנהר יוקון כעבור כ-200 ק"מ. פיירבנקס משתרעת על שטח של כ-84.6 קילומטרים רבועים, מתוכם 82.5 קמ"ר שטחים יבשתיים ו-2.1 קמ"ר שטחי מים. העיר נמצאת 136 מטרים מעל פני הים.
גאוגרפיה > אקלים

הטמפרטורות הממוצעות בחורף נעות בין 26− ל-32− מעלות צלזיוס, טמפרטורות קיצוניות נעות בין 51- ל-59− °C. בקיץ, הטמפרטורות בדרך כלל נעות בין 10 ל-21 °C. בין השנים 1994 ל-2009 נמדדה בעיר טמפרטורה של 32 °C. ב-28 ביולי 1919, נמדדו בעיר 37 °C, הטמפרטורה הגבוהה ביותר שנמדדה בעיר מאז החלו המדידות. השנה החמה ביותר בפיירבנקס נמדדה ב-1981, כאשר ממוצע הטמפרטורות השנתי היה 0.0 °C. השנה הקרה ביותר הייתה ב-1956 עם ממוצע טמפרטורות שנתי של −5.9 °C.
ספורט

ה"יוקון קווסט" (The Yukon Quest) הוא מרוץ כלבי מזחלות למרחק של כ-1000 מייל (1,600 ק"מ) הנערך בחודש פברואר בין הערים פיירבנקס שבאלסקה לווייטהורס שבטריטוריית יוקון הסמוכה בקנדה. בשנים זוגיות מתחיל המירוץ בפיירבנקס ובשנים אי־זוגיות בווייטהורס. המירוץ נערך משנת 1984 בכל חורף.
יהדות

בפיירבנבקס חיים כ־300 יהודים, בעוד רק כבערך מאה מהם משתייכים באופן פעיל למוסדות הקהילה היהודית בעיר. בעיר נמצא גם בית חב"ד הצפוני ביותר בכדור הארץ.
ערים תאומות

צרפת אקס לה בן, צרפת
מונגוליה ארדנט, מונגוליה
איטליה פנאנו, איטליה
נורווגיה מו אי רינה, נורווגיה
יפן מונבצו, יפן
טאיוואן טאינאן, טאיוואן
הודו פונה, הודו
רוסיה יקוטסק, רוסיה
ארצות הברית ריצ'לנד, מדינת וושינגטון, ארצות הברית
קנדה ילונייף, הטריטוריות הצפון-מערביות, קנדה
הערות שוליים

1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
↑  אתר קהילת אור הצפון.
↑  אתר אנ"ש של חב"ד.
| דגל אלסקה מדינת אלסקה |
| --- | --- | --- |
| בירת המדינה | ג'ונו |  |
| אזורים גאוגרפיים | האיים האלאוטיים • חצי האי קנאי • חצי האי סיוארד • עמק טנאנה • אטו • דרום-מרכז אלסקה |  |
| היישובים הגדולים ביותר | אנקורג' • פיירבנקס • ג'ונו • סיטקה • קטצ'יקן • ואסילה • קינאי • קודיאק • בת'אל • פאלמר • הומר • אנאלסקה • בארו • סולדוטנה • ואלדז • נום • קוצביו • פטרבורג • סיוארד • וראנגל |  |
| נושאים נוספים | מחוזות • סמלים • היסטוריה • דמוגרפיה • יהדות אלסקה |  |
| --- | --- |
בקרת זהויות :  NLI: 987007559502105171  GND: 4085650-1  LCCN: n80013207  MusicBrainz: 0e270d32-e661-4fb3-838a-22b4dbfb244c  NARA: 10046517  VIAF: 130179162   WorldCat (עם VIAF): 130179162 
פנורמת חורף בפיירבנקס
עקיבא בר-נון

| --- | --- |
אין תמונה חופשית
 לידה:  1940 
 פטירה:  25 בינואר 2017 (בגיל 77 בערך) 
 ענף מדעי:  אסטרופיזיקה 
 מקום לימודים:  האוניברסיטה העברית בירושלים 
 מוסדות:  אוניברסיטת תל אביב  סוכנות החלל הישראלית 
 
עקיבא בר-נון (1939[דרושה הבהרה] - 25 בינואר 2017) היה פרופסור באוניברסיטת תל אביב, חוקר שביטים וכוכבי לכת, חבר בצוות המחקר של החללית רוזטה ומנהלה השלישי של סוכנות החלל הישראלית בין השנים 1993-1989.
ביוגרפיה

למד באוניברסיטה העברית בירושלים, וסיים תואר שני בכימיה ופיזיקה בשנת 1962.
סיים תואר שלישי בכימיה פיזיקלית באוניברסיטה העברית בשנת 1968.
החל משנת 1970 שימש כמרצה באוניברסיטה העברית בירושלים. בשנת 1976 מונה למרצה בכיר באוניברסיטת תל אביב.
ב-1980 קיבל מנוי של פרופסור חבר. החל משנת 1987 שימש כפרופסור מן המניין בחוג לגיאופיזיקה באוניברסיטת תל אביב.
היה חבר באיגוד האסטרונומי הבינלאומי.
בר-נון נפטר ב 25 בינואר 2017, בגיל 77.
האסטרואיד 28345 Akivabarnun נקרא על שמו.
מחקרו

במחקרו חקר בר-נון את היווצרות שביטי קרח ומידולם במעבדה. היה מעורב בחקר שביטים ונחיתה עליהם, כחלק מפרויקט החללית רוזטה. במעבדתו באוניברסיטת תל אביב, הצליח להוכיח באמצעות סימולציה כי ניתן לדמות קרח שביטים. השביטים מכילים את המים, הגזים ואת אבני הבניין של מרכיבי החיים.
כמו כן חקר את הכימיה של אטמוספירת הירח טיטאן, ירח של שבתאי, כחלק מניסוי HASI שעל הגשושית הויגנס שנחתה על טיטאן בינואר 2005. קבוצת המחקר פיתחה תאוריה המסבירה כיצד הגזים האצילים ארגון, קריפטון וקסנון נלכדים על ידי האובך באטמוספירה של טיטאן ושוקעים עמו אל הקרקע
חקר את תוצרים של הברקים באטמוספירה של כוכבי הלכת צדק ובהשוואה לאטמוספירת כדור הארץ הקדום. כמו כן חקר את התהליכים שהובילו ליצירת החיים על פני כדור הארץ.
מחקרו > רוזטה

בר-נון ליווה את פרויקט רוזטה למעלה מ-20 שנה. כחבר בוועדה המדעית היה שותף להגדרת המטרות המדעיות של הפרויקט. כמו כן כחלק מהקבוצה של אוניברסיטת ברן בשווייץ היה שותף למחקר הגזים אשר משתחררים מן השביט 67P/צ'וריומוב־גרסימנקו בזמן ההתקרבות אל השמש והתחממותו.
בסוכנות החלל הישראלית

בר-נון מונה להיות מנהל סוכנות החלל הישראלית ב-1989 ושימש בתפקיד עד 1993. שימש כסגן יו"ר סוכנות החלל בין השנים 1995-1993.
פרסומים נבחרים

Possible cometary origin of heavy noble gases in the atmospheres of Venus, Earth and Mars  Owen T., Bar-Nun A., Kleinfel I, Nature 358, 43 - 46 (02 July 1992); doi:10.1038/358043a0
Detection of argon in the coma of comet 67P/Churyumov-Gerasimenko - Balsiger H., Altwegg K., Bar-Nun A., Berthelier J.J., Bieler1 A., Bochsler P., Briois C., Calmonte U., Combi M., Keyser J., Eberhardt P., Fiethe B., Fuselier S., Gasc S., Gombosi T.I., Hansen K.C., Hässig1 M., Jäckel1 A., Kopp E., ,Korth A., Roy L.L., Mall U., Marty B., Mousis O., Owen T., Rème H., Rubin M., Sémon T., Tzou1 C.Y, Waite J.H., Wurz P., - Science Advances 25 Sep 2015: Vol. 1, no. 8, e1500377 DOI: 10.1126/sciadv.1500377
Shock synthesis of amino acids in simulated primitive environments, Bar-Nun, A., Bar-Nun, N., Bauer, S.H., Sagan, Carl, Science, Vol. 168, no. 3930, pp 470-473 (24 April 1970)
לקריאה נוספת

עקיבא בר-נון, עולמות חדשים מסע במרחבי מערכת השמש, ספרית מעריב, תל אביב, 1984.
הערות שוליים

1 2 3  מגדל השביטים: נפטר פרופ' עקיבא בר-נון, באתר "הידען", 26 בינואר 2017
1 2 3 4 5  אודות פרופ' עקיבא בר נון באתר החוג לגיאופיזיקה באוניברסיטת תל אביב
↑  אודות עקיבא בר נון באתר האיגוד האסטרונומי הבינלאומי
↑  "WGSBN Bulletin, Vol 1. No 2" (PDF). IAU. 11 ביוני 2021. {{cite web}}:  (עזרה)
↑  מדענים ישראלים יכולים כעת לחקור שביטים משלהם, הארץ 10 בפברואר 2010
↑  אבי ביליזובסקי, ‏פרופ' בר-נון בראיון מדארמשטאדט: מבצע הויגנס היה מוצלח, באתר "הידען", 16 בינואר 2005
↑  אבי בליזובסקי, "הידען", המדען הישראלי שמאחורי פרוייקט ה"רוזטה", באתר ynet, 24 בפברואר 2004
| --- | --- |
בקרת זהויות :  NLI: 987007258098705171  ISNI: 0000 0000 7078 6345  LCCN: nr91036036  ORCID: 0000-0001-5158-5940  VIAF: 97647838   WorldCat (עם VIAF): 97647838
פלורנץ זיגפלד

| --- | --- |

 לידה:  21 במרץ 1867 הונגריה (1920–1945) האימפריה האוסטרו-הונגרית 
 פטירה:  22 ביולי 1932 (בגיל 65) נורווגיה 
 מדינה:  ארצות הברית 
 מקום קבורה:  בית הקברות קנסיקו 
 בת זוג:  בילי בורק (אנ')
 
כרזת המופע "זיגפלד פוליס" מ-1912
פלורנץ ("פלו") זיגפלד (.Florenz "Flo" Ziegfeld, Jr; ‏ 21 במרץ 1867 - 22 ביולי 1932) היה אמרגן של מחזות זמר ומופעי רביו בברודוויי. נודע בשל סדרת מופעי הרביו שהעלה מ-1907 ועד 1931, "זיגפלד פוליס" ("שגיונות זיגפלד", Ziegfeld Follies), שהיוו אימוץ אמריקאי למופעי מועדוני פריז ובעיקר אלו של הפולי ברז'ר (Folies Bergères).
תולדות חייו

זיגפלד נולד בשיקגו למשפחה יוצאת גרמניה. אביו היה בעל קונסרבטוריון בעיר. את דרכו כאמרגן החל בתערוכה העולמית של שיקגו (1893), שם שימש כמנהלו של איש שרירים גרמני, עמו הגיע לניו יורק. ב-1896 פגש במופע בלונדון את אנה הלד, רקדנית מפריז (ממוצא יהודי-פולני). הוא הזמין אותה לבוא עמו לניו יורק, והיא הסכימה והפכה שותפתו לדרך עד 1913. בהשפעת המופעים הפריזאיים של הלד החל להעלות בברודוויי סדרת מופעים שנקראו "רוויו זיגפלד פוליס" והיו סוג של וודוויל, מופע בידור שעירב גם להטוטנות ומופעי בדיחות, אך בניגוד לוודוויל, צירו העיקרי של הרוויו היה מוזיקלי וכלל ריקודים בהופעתן של עשרות נשים צעירות שכונו "נערות זיגפלד". הרוויו גם הוצג בתיאטרון ייעודי בברודוויי ולא נדד כלהקות וודוויל.
המופעים הפכו אקסטרווגנטיים משנה לשנה, עתירי תפאורות, תלבושות ופעלולי תאורה. על במתו של זיגפלד החלו את הקריירה שלהם אמנים כמנצח התזמורת פול וייטמן (1923) והבדרנים וו. סי. פילדס (1915), אדי קנטור (1917), ריי בולג'ר ופאני ברייס. גם המלחינים ג'רום קרן וג'ורג' גרשווין עשו צעדים ראשונים בהלחנה למחזות זמר במופעיו של זיגפלד. בנוסף ל"פוליס" הפיק זיגפלד עשרות מחזות זמר בהם Sally‏ (1920), Kid Boots‏ (1923), Betsy‏ (1926) ו-Show Girl‏ (מאת ג'ורג' ואיירה גרשווין, 1929). הוא העלה גם מחזות היסטוריים כ"לואי ה-14" ו"שלושת המוסקטרים" וייבא לארצות הברית אופרות קומיות מלונדון כ-Bitter Sweet‏ (1930).
ב-1927 חנך את תיאטרון זיגפלד בן 1,600 המושבים בשדרה השישית בין רחובות 54 ו-55 והפך לבכיר האמרגנים של ברודוויי. לחנוכת התיאטרון הזמין מג'רום קרן ואוסקר המרשטיין את המופע ספינת השעשועים. אולם, משום שחשש מפני כישלון ההפקה חנך את התיאטרון עם המחזמר "ריו ריטה", ורק לאחריו הועלה המחזמר "ספינת השעשועים" בהצלחה אדירה. זיגפלד השקיע בתיאטרון את כל הונו, 2.5 מיליון דולר, ואת השקעותיו האחרות איבד במפולת שהחלה את השפל הגדול בארצות הברית. הוא הצליח להשתקם בעזרתם של ידידים ולהניע מחדש את הופעות "ספינת השעשועים", ואף להפיק מחזות חדשים, שהבולט בהם היה Simple Simon (מאת רוג'רס והארט) עד שברודוויי קרסה באוקטובר 1932.
בין אפריל 1932 ועד יוני אותה שנה הועלתה תוכנית שבועית (בימי א') ברשת CBS ברדיו בשם The Ziegfeld Follies of the Air.
זיגפלד נפטר מדלקת של קרום הריאה (אדר), בהוליווד אליה הגיע רק מספר ימים לפני כן.
בקולנוע

בשנת 1936 הופק הסרט "זיגפלד הגדול", ביוגרפיה מוזיקלית של זיגפלד. הסרט זכה בפרס אוסקר לסרט הטוב ביותר וזיכה את לואיז ריינר (בתפקיד אנה הלד) בפרס אוסקר לשחקנית הטובה ביותר ואת רוברט לאונרד במועמדות לפרס אוסקר לבמאי הטוב ביותר.
בשנת 1946 הופק הסרט "שגיונות זיגפלד" בבימויו של וינסנט מינלי עם ג'ין קלי, פרד אסטר, ג'ודי גרלנד, ריי בולג'ר, פאני ברייס, אסתר ויליאמס, לוסיל בול, קתרין גרייסון ועוד, שניסה לשחזר על הבד את מופעי הראווה של זיגפלד.
פמילוק

פמילוק בעיר רודה שלונסקה
מסגרות חלון אדומות האופייניות לפמילוקים
פמילוק (בפולנית: familok) הוא סוג של בית רב-משפחתי, שתוכנן במקור עבור פועלים ובני משפחותיהם, בעיקר כורי פחם. פמילוקים רבים נבנו בסוף המאה ה-19 ותחילת המאה ה-20 בערים ובעיירות של חבל שלזיה.
"פמילוק" הוא הביטוי המקומי השלזי למבנה הגרמני המקורי: "Familien-Block" (בית דירות משפחתי).
בין המקומות הבולטים שבהם יש פמילוקים: שכונת ניקיסשוביץ בקטוביץ, קולוניית זגורצלץ בביטום, קולוניית אמה ברדלין, ורודה שלונסקה. מחוץ לחבל שלזיה ישנם פמילוקים גם בצ'כיה במחוז קרווינה בבוהומין, ובמחוז מורביה-שלזיה.
במספר עיירות נאבקים פעילי שימור על שימורם של הפמילוקים בשל משמעותם ההיסטורית.
פלס פוינט

| --- | --- |

אזור הנמל של פלס פוינט
 מידע
 עיר:  בולטימור
 תאריך ייסוד:  1763
 שטח:  187 אקר 
 אוכלוסייה:  5,057 (2020)
 קואורדינטות:  39°16′59″N 76°35′34″W﻿ / ﻿39.2831°N 76.5928°W﻿ / 39.2831; -76.5928
  (למפת מרילנד מוגדלת) אנאפוליס בולטימור פרדריק רוקוויל הייגרסטאון סולסברי קמברלנד וושינגטון דלאוור פנסילבניה מע. וירג'יניה וירג'יניה האוק. האטל. פלס פוינט(למפת מרילנד רגילה) אנאפוליס בולטימור פרדריק רוקוויל הייגרסטאון סולסברי קמברלנד וושינגטון דלאוור פנסילבניה מע. וירג'יניה וירג'יניה האוק. האטל. פלס פוינט
 
פלס פוינט (באנגלית: Fell's Point) היא שכונה היסטורית בחלק הדרום מזרחי של העיר בולטימור אשר במדינת מרילנד שבארצות הברית. השכונה נוסדה במקור בסביבות שנת 1763 וממוקם לאורך החוף הצפוני של נמל בולטימור. אזור פלס פוינט מכיל חנויות עתיקות רבות, וכמו גם מסעדות, בתי קפה, ומעל ל-120 פאבים. אזור פלס פוינט ממוקם כ-2.4 קילומטרים מזרחית לרובע העסקים המרכזי של בולטימור. אזור פלס פוינט מכיל את הריכוז הגדול ביותר של ברים, פאבים ומסעדות בבולטימור.
לאורך שנות קיומה של השכונה חיו בפלס פוינט אוכלוסיות מהגרים גדולות שכללו בעיקר אירים, גרמנים, יהודים, פולנים וכמו גם קבוצות אוכלוסייה ממזרח אירופה כמו אוקראינים, רוסים, צ'כים וסלובקים. מאז שנות ה-70 של המאה ה-20 החלו להתגורר בשכונה מספר גדל בהתמדה של תושבים בעלי הכנסה בינונית-גבוהה - מגמה אשר תרמה רבות לשימור של חלק גדול מבתי העסק והמבנים ההיסטוריים של השכונה. מאז שנות ה-80 של המאה ה-20 אזור החלק הצפוני של השכונה מכיל בעיקר מהגרים מקסיקניים ומהגרים מאמריקה המרכזית.
אתרים בולטים

המוזיאון היהודי של מרילנד (אנ')
מוזיאון ההיסטוריה והתרבות של הקהילה האפרו-אמריקנית במרילנד ע"ש ריגינלד פ. לואיס
דמוגרפיה

לפי מפקד האוכלוסין של 2010 גרו בשכונה באותה העת 3,168 תושבים, מתוכם 61% היו לבנים, 24.9% היו היספנים, 7.4% היו אפרו-אמריקאים ו-6.7% היו ממוצא אתני אחר. ב-37% מיחידות הדיור בשכונה גרו הבעלים של אותן יחידות הדיור, בעוד ש-17.4% מיחידות הדיור בשכונה היו ריקות.
83.7% מהאוכלוסייה אשר היו בגיל העבודה היו מועסקים, 4.0% היו מובטלים ו-13.1% היו מובטלים. ההכנסה החציונית של משק בית באזור פלס פוינט הייתה 46,167 דולרים. 7.5% מהמשפחות בשכונה ו-12.6% מכלל האוכלוסייה בשכונה היו מתחת לקו העוני.
אזכורים בתרבות הפופולרית

לאורך השנים היו מספר סרטים ותוכניות טלוויזיה שצולמו בתחום השכונה:
חלק מהסצנות בסרט "הוא פשוט לא בקטע שלך" משנת 2009 צולמו באזור השכונה.
סדרת הטלוויזיה "רצח מאדום לשחור" נהגה לצלם לאורך כל הסדרה את הסצנות של מטה המשטרה באזור פלס פוינט.
בסרט "נדודי שינה בסיאטל" משנת 1993 חלק מהסצנות שצולמו בבית של אנני צולמו בפלס פוינט.
גלריית תמונות

קו הרקיע של פלס פוינט
המוזיאון היהודי של מרילנד
פול קנטנר

| --- | --- |

פול קנטנר (1975)
 לידה:  17 במרץ 1941 סן פרנסיסקו, קליפורניה, ארצות הברית ארצות הברית
 פטירה:  28 בינואר 2016 (בגיל 74) סן פרנסיסקו, קליפורניה, ארצות הברית
 שם לידה:  פול לורין קנטנר
 מקום קבורה:  Holy Cross Cemetery 
 מוקד פעילות:  ארצות הברית 
 תקופת הפעילות:  1964–2016 (כ־52 שנים)
 מקום לימודים:  אוניברסיטת המדינה של סן חוזה, אוניברסיטת סנטה קלרה, Saint Mary's College High School 
 עיסוק:  זמר
 סוגה:  רוק פסיכדלי, רוק קל
 שפה מועדפת:  אנגלית 
 כלי נגינה:  גיטרה חשמלית, מפוחית, בנג'ו
 חברת תקליטים:  תקליטי RCA, אריסטה רקורדס, Grunt Records
 שיתופי פעולה בולטים:  ג'פרסון איירפליין, Jefferson Starship
 צאצאים:  צ'יינה קנטנר 
 פרופיל ב-IMDb
 
פּוֹל קָנְטְנֶר (באנגלית: Paul Kantner;‏ 17 במרץ 1941, סן פרנסיסקו, קליפורניה, ארצות הברית – 28 בינואר 2016, סן פרנסיסקו, קליפורניה, ארצות הברית) היה זמר, נגן ופזמונאי אמריקאי, שנודע ביחד עם מרטי באלין כאחד ממייסדי להקת ג'פרסון איירפליין חלוצת הרוק הפסיכדלי. ב-1996 נבחרו חברי הלהקה וקנטנר בכללם להיכל התהילה של הרוק אנד רול.
ביוגרפיה

פול קנטנר נולד בסן פרנסיסקו. הוא סיים תיכון והחל בלימודי תואר ראשון, אך לא סיימם. ב-1965 חבר למוזיקאי מרטי באלין וביחד הקימו את להקת ג'פרסון איירפליין. הלהקה הייתה חלוצה בתחום הרוק הפסיכדלי. היא פרסמה שורת להיטים בולטים כגון "Somebody to Love" אשר דורג במקום החמישי בבילבורד הוט 100. ג'פרסון איירפליין הופיעה ב-1967 בפסטיבל הפופ במונטרי, וב-1969 בפסטיבל וודסטוק ובפסטיבל אלטמונט. אמרגנם ביל גרהם הוביל את הלהקה להצלחה מסחרית, אך לחברי הלהקה היו חילוקי דעות עמו שהובילו ב-1970 לפירוקה.
קנטנר הקים את להקת ג'פרסון סטארשיפ אשר בתחילת דרכה כללה גם את דייוויד קרוסבי וגרהאם נאש מלהקת קרוסבי, סטילס, נאש ויאנג. הלהקה המשיכה לפעול ולפרסם אלבומי מוזיקה כאשר הרכבה משתנה מעת לעת. קנטנר היה חבר בהרכב ב-1970, בין 1974 – 1984 ומ-1992 ועד מותו.
ביוגרפיה > חייו האישיים ומותו

קנטנר היה אב לשלושה ילדים ממספר מערכות יחסים. בנו אלכסנדר הוא מוזיקאי אשר התלווה לעיתים להופעותיה של ג'פרסון סטארשיפ וניגן עימה. ביתו צ'יינה (נולדה ב-1971) שנולדה לו ולסולנית ג'פרסון איירפליין גרייס סליק, היא שחקנית קולנוע וטלוויזיה. קנטנר נהג להשתמש בסמים כגון LSD ומריחואנה. ב-1980 לקה בדימום תוך-גולגולתי נוירוטראומטי. במרץ 2015 לקה בהתקף לב ובהמשך, בינואר 2016 לקה בהתקף לב נוסף. ב-28 בינואר 2016 נפטר מכשל רב-מערכתי.
הערות שוליים

↑  פול קנטנר, באתר להקת ג'פרסון איירפליין (באנגלית).
| --- | --- |
בקרת זהויות :  BNE: XX985288  BnF: cb13800305h (data)  GND: 134422422  ICCU: MODV360137  ISNI: 0000 0000 8361 8412  LCCN: n88025768  MusicBrainz: bfe46b8e-0c14-41c3-9ffe-c7ce3b53d226  Trove: 1457915  VIAF: 18761000   WorldCat (עם VIAF): 18761000
פרוליביתריום

| פרוליביתריום |
| --- | --- |

תקופה
מיוקן 16.9–15.97 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: מעלי גירה
משפחה:: קלימקוכרטיים
סוג:: פרוליביתריום
מינים
 Prolibytherium fusus  Prolibytherium magnieri
שם מדעי
 Prolibytherium ‏ארמבורג', 1961

פרוליביתריום (שם מדעי: Prolibytherium; מילולית: "בהמה עתיקה לובית") הוא סוג של מכפיל פרסה נכחד ממעלי הגירה הקרוב לג'ירפיים, אשר חי במהלך המיוקן לפני 16.9-15.97 מיליון שנה. המאובנים שלו התגלו בפקיסטן ובצפון אפריקה בלוב ובמצרים.
התגלו בסוג זה 2 מינים:
Prolibytherium fusus - התגלה ב-2016
Prolibytherium magnieri - התגלה ב-1961
יונק מוזר זה היה בעל דמיון לשיוותריום מהפליסטוקן. הוא היה בעל גוף דומה לאוקפי אשר הגיע לגובה 1.8 מטר והזכרים היו בעלי דו-צורתיות זוויגית עם מבנה קרניים מוזרות ביותר שבצורתם דמו לעלים רחבים ושטוחים שרוחבם עד 35 ס"מ. הנקבות לעומתם היו בעלות קרניים דומות לאלה של ג'ירף. לא ברור אם קרניים אלה היו קבועות או שנשרו כל שנה בדומה לקרני איילים.
תחילה שייכו אותו לצד השיוותריום למשפחת הג'ירפיים, אך כיום מתארים אותו כבן למשפחה אחרת - קלימקוכרטיים - להם מבנה קרניים עתיקות יותר, הקרובה לג'ירפיים ושייכת לעל-משפחה ג'ירפואיים (Giraffoidea). בעבר שייכו אותו למשפחת הפלאומרכיים.
פרולאגוס

| פרולאגוס |
| --- | --- |
 שלד ואיור של פרולאגוס
תקופה
תחילת מיוקן-הולוקן כ-22,000,000–2,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: פרולאגוסיים
סוג:: פרולאגוס
מינים
 Prolagus aguilari  Prolagus apricenicus  Prolagus bilobus  Prolagus calpensis  Prolagus crusafonti  Prolagus fortis  Prolagus figaro  Prolagus imperialis  Prolagus italicus  Prolagus major  Prolagus michauxi  Prolagus oeningensis  Prolagus osmolskae  Prolagus praevasconiensis  Prolagus sardus  Prolagus schnaitheimensis  Prolagus sorbinii  Prolagus tobieni  Prolagus vasconiensis
שם מדעי
 Prolagus ‏פומל, 1853
תחום תפוצה


פרולאגוס (שם מדעי: Prolagus; מילולית: "lagos" - ארנבת, "pro" - לפני/קדום) הוא סוג נכחד של יונק מסדרת הארנבאים אשר התקיים מתחילת תקופת המיוקן ועד להולוקן שלפני 22 מיליון שנה עד ללפני 2,000 שנה מזמננו. סוג קדום זה נחשב לאביהם של הפיקות המודרניות אך הוא השתייך למשפחה עצמאית - פרולאגוסיים (Prolagidae).
הפרולאגוס התגלה לראשונה משרידים משווייץ ותואר בשנת 1853 בידי החוקר הצרפתי אוגיסט פומל (אנ'). המאובנים של מינים אלה התגלו לאורך אירופה. במשך המיוקן והפליוקן כמה מינים חיו גם באסיה וצפון אפריקה, אך רובם חיו באירופה, שם הם התקיימו לאורך הפליסטוקן ותחילת ההולוקן. המין המאוחר ביותר שכונה פיקה סרדינאית (Prolagus sardus) התקיים בסרדיניה, איטליה עד לפני 2,000 שנה מזמננו. השרידים של מין זה הכילו עדויות שהוא ניצוד על ידי תושבים מקומיים סרדינאים מהתקופה הנאוליתית ובידי טורפים כמו דהול סרדינאי. בידודו היחסי עזר לו להינצל מהכחדה שחלה על שאר המינים.
מינים אלה למרות דמיונם לפיקות היו בעלי מאפיינים גם של ארנביים כמו אוזניים זקורות ארוכות יחסית, עמוד שדרה גמיש יותר ורגליים ארוכות, אך היו בעלי גוף עגלגל כמו של פיקות. הם היו מעט יותר גדולים מהפיקות החיות והם ניזונו מצמחייה קרקעית וחיו במחילות שחפרו בעזרת רגליהם.
פמוקלה

פמוקלה (בטורקית: Pamukkale – "מצודת הכותנה") הוא תל טבעי בנפת דניזלי בדרום-מערבה של אסיה הקטנה שבטורקיה. האתר שוכן סמוך לכפר הנושא את אותו שם ונמצא 19 ק"מ צפונית לעיר דניזלי. התל, שאורכו 2,700 מטר ונישא לגובה של כ-20 מטר, חולש על העמק שתחתיו מגובה של 200 מטר. הוא תוצר של פעילות טקטונית שגרמה לנביעתם של מעיינות חמים שחומם מגיע ל-35 מעלות צלזיוס ויותר.
אחד המעיינות האלה, שמימיו עשירים במינרלים, הביא ליצירת התל משקיעתם של המינרלים, והקנה למקום את שמו בשל צבעו וצורתו. מי המעיין מכילים ביקרבונט וסידן המביאים להיווצרותו ולשקיעתו של סידן פחמתי. פעולה זו הותירה "מדרגות" לבנות של טרוורטין במורד התל שגובהן נע בין מטר אחד ל-6 מטר, ואלה נדמים למפלי מים שקפאו. שכבת הטרווטין מגיעה במקומות מסוימים לגובה של 10 מטר, והמעיין הנובע בהספק של 25 ליטר לשנייה מניב סלע משקע בכמות של כמעט 50 ק"ג ביממה.
פמוקלה
בראש התל הוקמה במאה ה-2 לפנה"ס העיר העתיקה הייראפוליס, אשר התפתחה בעיקר על ידי הרומאים לאחר שחרבה ברעידת אדמה בשנת 17. בשנת 1988 הוכרזה פמוקלה כאתר מורשת עולמית יחד עם הייראפוליס. עד לצירופו של האתר לרשימות אונסק"ו הוא סבל מהזנחה ופיתוח-יתר, אשר גרמו לו נזק רב. בראש התל הוקמו מלונות אשר שאבו את מי המעיין החמים אל בריכותיהם והזרימו את שפכיהם בחזרה אל הטבע. שביל עפר נסלל על התל ואופנועים ואופני הרים עלו וירדו בו. מבקרים באתר נהגו להלך על הטרוורטין העדין כשהם נעולים בנעליים ולרחוץ בבריכות הטבעיות אגב שימוש בסבון. כתוצאה מכל אלה הפך הגיר לחום, והאתר החל מאבד את ייחודו.
הרשויות הטורקיות הרסו את בתי המלון וכיסו את השביל בבריכות מלאכותיות שרק אליהן מותרת כיום הגישה, וזאת בלא נעליים. חלק מהבריכות מרוקנות ממים במשך רוב היום כדי לאפשר לאור השמש להלבין שוב את הגיר.
פלורנס צ'דוויק

| --- | --- |

 לידה:  9 בנובמבר 1918 סן דייגו, ארצות הברית 
 פטירה:  15 במרץ 1995 (בגיל 76) סן דייגו, ארצות הברית 
 מידע כללי
 מדינה:  ארצות הברית 
 השכלה:  אוניברסיטת סן-דייגו  תיכון פוינט לומה 
 ספורט
 ענף ספורט:  שחייה תחרותית 
 
פלורנס צ'דוויק (באנגלית: Florence Chadwick;‏ 9 בנובמבר 1918 - 15 במרץ 1995) הייתה שחיינית אמריקאית שנודעה בשחיות ארוכות טווח במי ים. היא הייתה האשה הראשונה שחצתה בשחייה את תעלת למאנש לשני הכיוונים. היא גם הייתה האשה ראשונה ששחתה לסנטה קטלינה, צלחה את מצר גיברלטר, את הבוספורוס ואת הדרדנלים.